钦定古今图书集成/理学汇编/字学典/第105卷 > 钮约
## 钦定古今图书集成/理学汇编/字学典/第105卷 > 钮约

按《宣和书谱》，“钮约史传不载。善正书，作细字，使人喜
见而忘倦。”盖其字画虽小而圆劲，成就不乏精神，为
可喜者。尝考昔人之论字，以谓“大字难于结密而无
闲，小字难于宽绰而有馀，结密而无闲”，《瘗鹤铭》近之；
“宽绰而有馀”，《兰亭叙》近之。盖约之小字，虽未足以比
肩古人，而至其字形顿放，颇有意味，亦不窘于边幅
而韵胜者。今御府所藏正书。一小字《三教经》。